26.7.2013 Jurnalul Oficial al Uniunii Europene L 201/21 REGULAMENTUL DE PUNERE ÎN APLICARE (UE) NR. 716/2013 AL COMISIEI din 25 iulie 2013 de stabilire a normelor de aplicare a Regulamentului (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea şi protecția indicațiilor geografice ale băuturilor spirtoase COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 110/2008 al Parla- mentului European și al Consiliului din 15 ianuarie 2008 privind definirea, desemnarea, prezentarea, etichetarea  și protecția indicațiilor geografice ale băuturilor spirtoase (!), în special articolul 24 alineatul (3) și articolul 27, întrucât: (1) Pentru a clarifica anumite dispoziții din Regulamentul (CE) nr. 110/2008 și pentru a asigura aplicarea uniformă a acestora în statele membre, este necesară adoptarea unor norme detaliate, în special în ceea ce priveşte utilizarea termenilor compuși, a aluziilor, a denu- mirilor de vânzare şi a indicațiilor geografice pentru prezentarea băuturilor spirtoase. (2)  În conformitate cu articolul 10 alineatele (1) și (2) din Regulamentul (CE) nr. 110/2008, prezentarea unei băuturi spirtoase sau a altui produs alimentar poate, în anumite condiţii, să conțină un termen compus care include denumirea uneia dintre categoriile enumerate în anexa II la Regulamentul (CE) nr. 110/2008 ori una dintre indicațiile geografice enumerate în anexa III la acelaşi regulament sau poate să conțină una sau mai multe aluzii care includ una sau mai multe dintre aceste categorii sau indicaţii geografice. Pentru a asigura utilizarea uniformă a termenilor compuși şi a aluziilor în statele membre, este necesar să se stabilească norme detaliate privind folosirea lor la prezentarea băuturilor spirtoase și a altor produse alimentare. (3) Atunci când în prezentarea unui produs alimentar se face trimitere la o anumită băutură spirtoasă, acea băutură spirtoasă trebuie să fie în deplină conformitate cu Regu- lamentul (CE) nr. 110/2008 şi să nu fie diluată. Este necesar să se clarifice înţelesul termenului „diluare” atunci când se foloseşte pentru băuturi spirtoase, dat fiind că anumite procese de fabricație nu ar trebui considerate o diluare. (4) Pentru a se asigura îndeplinirea condițiilor de înregistrare a indicaţiilor geografice prevăzute în Regulamentul (CE) nr. 110/2008, cererile de înregistrare ar trebui examinate de Comisie și ar trebui stabilite norme detaliate de aplicare privind procedurile de solicitare, examinare, () JO L 39, 13.2.2008, p. 16. opoziție şi anulare pentru indicațiile geografice de băuturi spirtoase. Pentru a asigura o implementare uniformă a acestor norme, ar trebui întocmite modele pentru cererea de înregistrare, dosarul tehnic, declarația de opoziție, modificarea dosarului tehnic și anularea unei indicații geografice. (5)  Pentru a facilita comunicarea între Comisie, statele membre şi țările terțe în ceea ce priveşte indicațiile geografice înregistrate, statele membre şi țările terțe ar trebui să comunice Comisiei specificațiile de bază din dosarele tehnice a indicațiilor lor geografice, pe lângă dosarele tehnice complete. (6)  Restricțiile referitoare la îmbutelierea unei băuturi spirtoase cu indicație geografică, precum obligația de a îmbutelia băutura spirtoasă într-o arie geografică definită, reprezintă restricții în calea liberei circulații a mărfurilor şi a libertății de a presta servicii. Astfel de restricții ar trebui permise numai dacă sunt necesare, proporționate şi adecvate pentru a proteja reputația indicației geografice. (7) Ar trebui stabilit un simbol al Uniunii pentru indicațiile geografice ale băuturilor spirtoase, pentru a permite consumatorilor să identifice anumite băuturi spirtoase ale căror caracteristici sunt legate de originea băuturilor. (8) Având în vedere timpul necesar statelor membre pentru a implementa măsurile referitoare la utilizarea termenilor compuși și a aluziilor, aplicarea acestor măsuri ar trebui să fie amânată. (9)  Măsurile stabilite în prezentul regulament sunt conforme cu avizul Comitetului pentru băuturi spirtoase, ADOPTĂ PREZENTUL REGULAMENT: CAPITOLUL I OBIECT ȘI DEFINIȚII Articolul 1 Obiect Prezentul regulament stabileşte norme detaliate de punere în aplicare a Regulamentului (CE) nr. 110/2008 în ceea ce priveşte în special: (a) folosirea termenilor compuși și a aluziilor menționate la articolul 10 din Regulamentul (CE) nr. 110/2008 în descrierea, prezentarea și etichetarea unui produs alimentar;